2)

Muutetaan liite IV seuraavasti: a) Lisätään ensimmäisen kohdan jälkeen kohdat seuraavasti: ”Jos parametri on ilmoitettu asetuksen (EU) 2017/1369 3 artiklan 3 kohdan mukaisesti ja kotitalouksien pyykinpesukoneiden osalta liitteessä VI olevan taulukon 7 ja kotitalouksien kuivaavien pyykinpesukoneiden osalta liitteessä VI olevan taulukon 8 mukaisesti, tavarantoimittajan on käytettävä parametrin ilmoitettua arvoa tämän liitteen mukaisissa laskelmissa.” b) Korvataan 1 kohta seuraavasti: ”1. KOTITALOUKSIEN KUIVAAVIEN PYYKINPESUKONEIDEN NIMELLISKAPASITEETTI Kotitalouksien kuivaavien pyykinpesukoneiden nimelliskapasiteetti on pesu-kuivausohjelman nimelliskapasiteetti. Jos kotitalouksien kuivaavassa pyykinpesukoneessa on jatkuva ohjelma, pesu-kuivausohjelman nimelliskapasiteetti on kyseisen ohjelman nimelliskapasiteetti. Jos kotitalouksien kuivaavalla pyykinpesukoneella ei voi suorittaa jatkuvia ohjelmia, pesu-kuivausohjelman nimelliskapasiteetti on pienempi arvo seuraavista: eco 40–60 -ohjelman nimelliskapasiteetti pesua varten ja kaappikuivaksi kuivaavan kuivausohjelman nimelliskapasiteetti kuivausta varten.” c) Korvataan 3 ja 4 kohta seuraavasti: ”3. PESUTEHOKKUUSINDEKSI Kotitalouksien pyykinpesukoneiden ja kotitalouksien kuivaavien pyykinpesukoneiden pesuohjelman pesutehokkuusindeksi (IW) ja kotitalouksien kuivaavien pyykinpesukoneiden täydellisen ohjelman pesutehokkuusindeksi (JW) lasketaan kolmeen desimaaliin pyöristettynä käyttäen yhdenmukaistettuja standardeja, joiden viitenumerot on julkaistu tätä tarkoitusta varten Euroopan unionin virallisessa lehdessä, tai muita luotettavia, tarkkoja ja toistettavissa olevia menetelmiä, joissa otetaan huomioon yleisesti parhaana pidetyt menetelmät. Kotitalouksien pyykinpesukoneissa, joiden nimelliskapasiteetti on yli 3 kg, ja kotitalouksien kuivaavien pyykinpesukoneiden pesuohjelmassa, jonka nimelliskapasiteetti on yli 3 kg, tuoteselosteessa ilmoitettava IW on pienin arvo seuraavista: pesutehokkuusindeksi nimelliskapasiteetilla, puolella nimelliskapasiteetista tai neljänneksellä nimelliskapasiteetista pesua varten. Kotitalouksien pyykinpesukoneissa, joiden nimelliskapasiteetti on enintään 3 kg, ja kotitalouksien kuivaavien pyykinpesukoneiden pesuohjelmassa, jonka nimelliskapasiteetti on enintään 3 kg, tuoteselosteessa ilmoitettava IW on pesutehokkuusindeksi nimelliskapasiteetilla pesua varten. Kotitalouksien kuivaavissa pyykinpesukoneissa, joiden nimelliskapasiteetti on yli 3 kg, tuoteselosteessa ilmoitettava JW on pienempi arvo seuraavista: pesutehokkuusindeksi nimelliskapasiteetilla tai puolella nimelliskapasiteetista pesua varten. Kotitalouksien kuivaavissa pyykinpesukoneissa, joiden nimelliskapasiteetti on enintään 3 kg, tuoteselosteessa ilmoitettava JW on pesutehokkuusindeksi nimelliskapasiteetilla pesua varten. 4. HUUHTELUTEHOKKUUS Kotitalouksien pyykinpesukoneiden ja kotitalouksien kuivaavien pyykinpesukoneiden pesuohjelman huuhtelutehokkuus (IR) ja kotitalouksien kuivaavien pyykinpesukoneiden täydellisen ohjelman huuhtelutehokkuus (JR) lasketaan yhteen desimaaliin pyöristettynä käyttäen yhdenmukaistettuja standardeja, joiden viitenumerot on julkaistu tätä tarkoitusta varten Euroopan unionin virallisessa lehdessä, tai muita luotettavia, tarkkoja ja toistettavissa olevia menetelmiä, jotka perustuvat lineaarisen alkyylibentseenisulfonaatin (LAS) markkerin havaitsemiseen. Kotitalouksien pyykinpesukoneissa, joiden nimelliskapasiteetti on yli 3 kg, ja kotitalouksien kuivaavien pyykinpesukoneiden pesuohjelmassa, jonka nimelliskapasiteetti on yli 3 kg, tuoteselosteessa ilmoitettava IR on suurin arvo seuraavista: huuhtelutehokkuus nimelliskapasiteetilla, puolella nimelliskapasiteetista tai neljänneksellä nimelliskapasiteetista pesua varten. Kotitalouksien pyykinpesukoneissa, joiden nimelliskapasiteetti on enintään 3 kg, ja kotitalouksien kuivaavien pyykinpesukoneiden pesuohjelmassa, jonka nimelliskapasiteetti on enintään 3 kg, tuoteselosteessa ei ilmoiteta IR:lle mitään arvoa. Kotitalouksien kuivaavissa pyykinpesukoneissa, joiden nimelliskapasiteetti on yli 3 kg, tuoteselosteessa ilmoitettava JR on suurempi arvo seuraavista: huuhtelutehokkuus nimelliskapasiteetilla tai puolella nimelliskapasiteetista pesua varten. Kotitalouksien kuivaavissa pyykinpesukoneissa, joiden nimelliskapasiteetti on enintään 3 kg, tuoteselosteessa ei ilmoiteta JR:lle mitään arvoa.” d) Korvataan 6 kohdan 2 alakohdan ensimmäinen alakohta seuraavasti: ”Kotitalouksien kuivaaville pyykinpesukoneille, joiden nimelliskapasiteetti pesua varten on enintään 3 kg, pesu-kuivausohjelman painotettu vedenkulutus on vedenkulutus nimelliskapasiteetilla pyöristettynä lähimpään kokonaislukuun.” e) Korvataan 7 kohta seuraavasti: ”7. JÄÄNNÖSKOSTEUS Kotitalouksien pyykinpesukoneen painotettu jäännöskosteus pesun jälkeen ja kotitalouksien kuivaavan pyykinpesukoneen pesuohjelman painotettu jäännöskosteus pesun jälkeen (D) lasketaan prosentteina seuraavasti ja pyöristetään yhteen desimaaliin: jossa Dfull on eco 40–60 -ohjelman jäännöskosteus nimelliskapasiteetilla pesua varten, ilmaistuna prosentteina ja pyöristettynä kahteen desimaaliin; D1/2 on eco 40–60 -ohjelman jäännöskosteus puolella nimelliskapasiteetilla pesua varten, ilmaistuna prosentteina ja pyöristettynä kahteen desimaaliin; D1/4 on eco 40–60 -ohjelman jäännöskosteus neljänneksellä nimelliskapasiteetista pesua varten, ilmaistuna prosentteina ja pyöristettynä kahteen desimaaliin; A, B ja C ovat 2.1 kohdan c alakohdassa kuvatut painotuskertoimet.” f) Korvataan 9 kohta seuraavasti: ”9. VIRRANSÄÄSTÖTILAT Tehonkulutus mitataan tarvittaessa pois päältä -tilassa (Po), valmiustilassa (Psm) ja ajastustilassa (Pds) ja ilmoitetaan watteina pyöristettynä kahteen desimaaliin. Virransäästötilojen tehonkulutuksen mittauksissa tarkastetaan ja kirjataan seuraavat: — mahdollinen informaation näyttö; — mahdollinen verkkoyhteyden aktivoiminen. Jos kotitalouksien pyykinpesukoneessa tai kotitalouksien kuivaavassa pyykinpesukoneessa on rypistymisesto, tämä toiminto on keskeytettävä avaamalla laitteen ovi tai muulla asianmukaisella tavalla 15 minuuttia ennen tehonkulutuksen mittaamista.” g) Lisätään loppuun 11 kohta seuraavasti: ”11. LINKOUSNOPEUS Kotitalouksien pyykinpesukoneen ja kotitalouksien kuivaavan pyykinpesukoneen pesuohjelman linkousnopeus mitataan tai lasketaan eco 40–60 -ohjelman suurimmalla linkousnopeudella ja pyöristetään lähimpään kokonaislukuun käyttäen yhdenmukaistettuja standardeja, joiden viitenumerot on julkaistu tätä tarkoitusta varten Euroopan unionin virallisessa lehdessä, tai muita luotettavia, tarkkoja ja toistettavissa olevia menetelmiä, joissa otetaan huomioon yleisesti parhaana pidetyt menetelmät.”